**"Қазақтелеком" АҚ**

**Директорлар кеңесінің 2023 жылғы 21 сәуірдегі № 5 шешіміне**

**1-қосымша**

**«Қазақтелеком» АҚ экологиялық саясаты**

1. «Қазақтелеком» АҚ (бұдан әрі – Компания) Қазақстан Республикасындағы тіркелген ірі телефония операторы, сондай-ақ ұлттық деректерді беру желісінің ірі операторларының бірі болып табылады.

2. Компания өзiнiң кәсiпорындарында да, мүдделi тараптар арасында да тұрақты даму тұжырымдамасын iлгерiлете отырып, өзi жұмыс iстейтiн және серпiндi дамып келе жатқан аймақтарда қолайлы экологиялық жағдайларды сақтауға өзiнiң жауапкершiлiгiн сезiнедi.

3**. Біздің қағидаттарымыз:**

1) қоршаған ортаға теріс әсерді барынша азайту және алдын алу;

2) климаттың өзгеруі проблемасының аса маңыздылығын сезіну;

3) қоршаған ортаны қорғау саласындағы заңнаманы және барлық қолданылатын халықаралық және ұлттық талаптарды қатаң сақтау;

4) Компанияның қызметін жоспарлау және іске асыру кезінде тұрақты даму қағидаттарын ұстану;

5) қоршаған ортаны басқару жүйесінің тиімді жұмыс істеуі үшін Компанияның барлық деңгейіндегі басшылардың көшбасшылығы мен жауапкершілігі;

6) ISO 14001 халықаралық стандартының талаптары негізінде қоршаған ортаны басқарудың корпоративтік жүйесін үздіксіз жетілдіру;

7) барлық мүдделі тұлғалар үшін экологиялық ақпараттың ашықтығы мен қолжетімділігі.

**4. Біздің міндеттемелеріміз:**

1) атмосфераға ластаушы заттардың шығарындыларын және қалдықтардың түзілу көлемін жүйелі түрде азайтуды, сондай-ақ су ресурстарын ұтымды пайдалануды қамтамасыз етеді;

2) булы газ шығарындыларын азайтуға бағытталған шараларды іске асыруға;

3) іс-шараларды жүзеге асыру кезінде экологиялық және климаттық тәуекелдерді басқаруға және ықтимал салдарлардың есебін жүргізуге;

4) қоршаған ортаға әсер ету көрсеткіштерінің мониторингін жүзеге асырады;

5) қоршаған ортаға әсерді барынша азайту, сондай-ақ төмен көміртекті шешімдерді енгізу бөлігінде ең жақсы қолжетімді технологияларды енгізуді қамтамасыз етеді;

6) қоршаған орта үшін қауіпсіз және қолданыстағы экологиялық стандарттарға сәйкес сертификатталған материалдарды, технологияларды және жабдықтарды пайдаланатын экологиялық жауапты мердігерлерге артықшылық беруге;

7) қоршаған ортаны қорғау мәселелері бойынша мүдделі тараптармен кеңесу;

8) өндiрiстiк қызметтi жоспарлау және жүзеге асыру кезiнде биологиялық әртүрлiлiктiң жоғалуын болдырмауға немесе биологиялық әртүрлiлiк деңгейiн арттыруға ықпал етуге, халықаралық және/немесе ұлттық деңгейде биологиялық әртүрлiлiк тұрғысынан жоғары құндылығы бар аумақтарда өндiрiстiк қызметтi жүзеге асыруға жол бермеуге;

9) қажетті инвестицияларды бөлуге және бүлінген жерлерді рекультивациялауды жүргізуге;

10) iрi инфрақұрылымдық жобаларды немесе экологиялық қауiптi аумақтарда жұмыстарды iске асыру кезiнде қоршаған ортаға әсердiң стратегиялық экологиялық сараптамасын және тәуекелдi бағалауды қосымша жүргiзуге;

11) экологиялық таза ортаны құру, оның ішінде Компания алып жатқан аумақтарды абаттандыру және көгалдандыру арқылы;

12) «жасыл кеңсе» қағидаттарын енгізуге және сақтауға және ақпаратты берудің экологиялық таза технологияларын пайдалануға;

13) қоршаған ортаны қорғау және климаттың өзгеруімен байланысты мәселелерді шешудегі Компания қызметкерлерінің рөлі туралы құзыреттілігі мен хабардарлығын арттыру.

5. «Қазақтелеком» АҚ басшылығы осы Экологиялық саясатта жарияланған қағидаттар мен міндеттемелерді іске асыруға, сондай-ақ оларды Компания қызметкерлерінің, серіктестерінің, мердігерлерінің және Компаниямен өзара әрекеттесетін басқа үшінші тұлғалардың назарына жеткізу үшін жауапкершілікті өз мойнына алады.

6. Осы Экологиялық саясат Компанияның барлық филиалдарына қолданылады, жария болып табылады және қажет болған жағдайда қайта қаралуға жатады.